# Alfredo Binda

### Wikipedia

Alfredo Binda (s. 11.8.1902, k. 19.8.1986) oli italialainen ammattipyöräilijä, joka luetaan lajin historian parhaiden joukkoon.

Binda vietti nuoruutensa Nizzassa, Etelä-Ranskassa. Hän siirtyi ammattilaiseksi 1922 ja kaksi vuotta myöhemmin hänen muuttaessaan Ranskasta Bindalla oli koossa jo 38 voittoa. Hän voitti urallaan Giro d'Italian viisi kertaa - edelleen voimassaoleva ennätys, jota ovat myöhemmin sivunneet maanmies Fausto Coppi ja belgialainen Eddy Merckx. Binda keräsi Girossa huimat 41 etappivoittoa. Tämän ennätyksen rikkoi lopulta Mario Cipollini vasta vuonna 2004. Alfredo Bindan ylivoimasta 20- ja 30-lukujen vaihteessa kertovat hänen kaksi rikkomatonta ennätystään: Vuoden 1927 kilpailussa 12 etappivoittoa 15:sta mahdollisesta ja 1929 8 peräkkäistä etappivoittoa. Maglia rosaa eli johtajan vaaleanpunaista paitaa Binda piti yllään 60:llä etapilla.

Ylivoimaisuutensa takia vuonna 1930 Alfredo Bindalle maksettiin 22 500 puntaa (kokonaisvoitosta ja muutamasta etappivoitosta saatavaa palkintorahaa vastaava summa), jotta hän ei osallistuisi Giroon. Binda osallistuikin tuona vuonna Ranskan ympäriajoon ja voittikin kaksi etappia. 1933 Binda voitti Vuorten valtias-kategorian eli kilpailun parhaan mäkimiehen tittelistä, josta kilpailtiin tuolloin ensimmäistä kertaa.

Binda loisti myös maailmanmestaruuskilpailuissa: Hän voitti maailmanmestaruuden kolme kertaa - ennätys, jota ovat myöhemmin sivunneet Rik Van Steenbergen, Merckx ja Oscar Freire. Italian mestaruuden hän voitti neljä kertaa, Giro di Lombardian niin ikään neljästi ja Milano-San Remon kahdesti. Voittoja Binda keräsi kaiken kaikkiaan 115.

Murrettuaan reisiluunsa 1936 Binda lopetti aktiiviuransa. Hänen uusi roolinsa oli Italian maajoukkueen valmentaja - ja siinä Binda viihtyikin lopulta 22 vuotta.

## [muokkaa] Aiheesta muualla

- cittiglio.va.it/binda, laaja italiankielinen sivusto

Haettu osoitteesta http://fi.wikipedia.org../../../a/l/f/Alfredo_Binda_acfc.html

Luokat: Italialaiset maantiepyöräilijät | Giro-voittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Nederlands
- Polski
- Svenska